Os ID

Os ID er en norsk produsent av husdyrmerker og bjeller for husdyr med hovedkontor i Os i Østerdalen. Bedriften ble startet av gründeren Karstein Horten i 1936, da han begynte å lage øremerker til husdyr ved å hamre ut merkene fra håndtak til melkespann.

Merkene produseres nå i plast, hvor teksten blir laserpreget og merkene sveiset sammen med ultralyd. I 2010 ble det preget 20 millioner merkesider og omsetningen var NOK 64 millioner, hvor 45% gikk til eksport. Bedriften sysselsatte i 2010 totalt 50 personer, hvorav 41 på Os, 8 i Sverige og en i Polen.
 Bedriften eies med 70% av det internasjonale konsernet Allflex Europe og med de resterende 30% fordelt på to av gründerens barnebarn.

I 2009 fikk bedriften godkjent en ny type elektroniske øremerker for gris og storfe som også kan erstatte transpodere som henger rundt halsen på dyra og brukes i automatiske foringssystemer.

Referanser

Eksterne lenker


Kategori:Norske industriselskaper
Kategori:Næringsliv i Os
Kategori:Etableringer i 1936